Boer vas oor ‘gesteelde’ koperdraad‘n Polisiebeampte by die koperdraad wat op die plaas gevind is. Foto: SAPD Lt. Olebogeng Tawana, woordvoerder van die polisie, het gesê die 41-jarige man is Dinsdag in hegtenis geneem nadat die polisie ŉ wenk ontvang het dat gesteelde koperdraad op die plaas geberg word. “Gedurende die ondersoek is ses sakke vol koperdraad op die plaas gevind, wat altesaam 197kg weeg. Die geraamde waarde daarvan is R13 000. Die sakke is in ŉ stoorkamer weggesteek,” het Tawana gesê. Die boer is aangekla van die besit van gesteelde goedere en het Woensdag in die Kimberley-landdroshof verskyn. Tawana het gesê die saak is uitgestel vir verdere ondersoek en die verdagte is steeds in aanhouding. Hy kon nie onmiddellik die naam van die boer bevestig nie.